ตำบลหนองปลิง (อำเภอนครหลวง)

หนองปลิง เป็นตำบล 1 ใน 12 ของอำเภอนครหลวง จังหวัดพระนครศรีอยุธยา เป็นที่ตั้งของสถานีรถไฟมาบพระจันทร์ในทางรถไฟสายเหนือและทางรถไฟสายตะวันออกเฉียงเหนือ ซึ่งเป็นสถานีรถไฟเพียงแห่งเดียวของอำเภอนครหลวง แยกเป็นตำบลออกมาตั้งแต่ปี พ.ศ. 2477 ก่อนที่จะยุบรวมกับตำบลบ้านชุ้ง และตำบลบ่อโพงในปี พ.ศ. 2483 และตั้งเป็นตำบลดังเดิมในปี พ.ศ. 2490 ซึ่งเดิมแรกตั้งตำบลมีชื่อว่า "ตำบลบางหนองปลิง"

ที่ตั้งและอาณาเขต 
ตำบลหนองปลิงมีอาณาเขตติดต่อกับอำเภอและจังหวัดใกล้เคียงดังนี้

 ทิศเหนือ ติดต่อกับตำบลบ้านชุ้ง (อำเภอนครหลวง)
 ทิศใต้  ติดต่อกับตำบลเสนา และตำบลข้าวเม่า (อำเภออุทัย) โดยใช้กึ่งกลางของทางรถไฟสายเหนือและทางรถไฟสายตะวันออกเฉียงเหนือเป็นแนวแบ่งเขต
 ทิศตะวันออก ติดต่อกับตำบลพระแก้ว (อำเภอภาชี)
 ทิศตะวันตก ติดต่อกับตำบลปากจั่น ตำบลคลองสะแก และตำบลบ่อโพง (อำเภอนครหลวง)

การแบ่งเขตการปกครอง

การปกครองส่วนภูมิภาค 
ตำบลหนองปลิงแบ่งพื้นที่การปกครองออกเป็น 5 หมู่บ้าน ได้แก่

การปกครองส่วนท้องถิ่น 
ท้องที่ตำบลหนองปลิง มีองค์กรปกครองส่วนท้องถิ่น เพียงแห่งเดียว คือ องค์การบริหารส่วนตำบลหนองปลิง ครอบคลุมพื้นที่ตำบลหนองปลิงทั้งหมด ซึ่งเป็นสภาตำบลหนองปลิงที่จัดตั้งขึ้นในปี พ.ศ. 2516 และยกฐานะขึ้นเป็นองค์การบริหารส่วนตำบลหนองปลิงในวันที่ 6 กรกฎาคม พ.ศ. 2547 

ตำบลหนองปลิงไม่ได้จัดตั้งเป็นองค์การบริหารส่วนตำบลในช่วงปี พ.ศ. 2538–2542 เนื่องจากมีเงื่อนไขของจำนวนประชากรไม่ถึงเกณฑ์ (2,000 คนขึ้นไป) ซึ่งปกติจะทำให้ต้องยุบเข้ากับองค์กรปกครองส่วนท้องถิ่นใกล้เคียง ในปี พ.ศ. 2547 ตำบลหนองปลิงมีประชากร 2,046 คน จึงมีการพิจารณาและให้ยกฐานะสภาตำบลหนองปลิงขึ้นเป็นองค์การบริหารส่วนตำบล

ประชากร 
พื้นที่ตำบลหนองปลิงประกอบด้วยหมู่บ้านทั้งสิ้นจำนวน 5 หมู่บ้าน มีจำนวนประชากร 2,175 คน แบ่งเป็นชาย 1,055 คน หญิง 1,120 คน (เดือนธันวาคม 2564) เป็นตำบลที่มีจำนวนประชากรมากเป็นอันดับ 8 ในอำเภอนครหลวง

* ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

การคมนาคม 
ทางถนนจากถนนสายเอเชีย (ทางหลวงหมายเลข 32) หลักกิโลเมตรที่ 78 เลี้ยวขวาเข้าอำเภอนครหลวงตามทางหลวงหมายเลข 3053 ประมาณ 500 เมตร เลี้ยวขวาเข้าถนน รพช. สายบ้านดาบ – มาบพระจันทร์ ระยะทางประมาณ 2.5 กิโลเมตรและมีทางรถไฟสายเหนือและทางรถไฟสายตะวันออกเฉียงเหนือตัดผ่านพื้นที่ โดยพื้นที่ตำบลหนองปลิงมีสถานีรถไฟทั้งหมด 1 สถานี และ 1 ป้ายหยุดรถไฟ ได้แก่

 สถานีรถไฟมาบพระจันทร์ ตั้งอยู่ที่หมู่ 1 บ้านมาบพระจันทร์ เป็นสถานีรถไฟชั้น 3 ตั้งอยู่บริเวณหลักกิโลเมตรที่ 78.98 (จากสถานีรถไฟกรุงเทพ) ใช้ระบบอาณัติสัญญาณรถไฟแบบไฟสีสามท่า (Three Aspect) ใช้ระบบบังคับประแจแบบประแจกลไฟฟ้าชนิดบังคับสัมพันธ์ด้วยคอมพิวเตอร์ (Computer Base Interlocking) ตัวย่อสถานี คือ บจ. มีขบวนรถให้บริการทั้งหมด 17 ขบวน 
 แบ่งเป็นขบวนรถในทางรถไฟสายเหนือ 13 ขบวน ได้แก่ ขบวนรถเร็ว 112 (ดช.–กท.), ขบวนรถธรรมดา 201/202 (กท.–พล.–กท.), ขบวนรถธรรมดา 207/208 (กท.–นว.–กท.), ขบวนรถธรรมดา 209/210 (กท.–ตล.–กท.), ขบวนรถชานเมือง 301/302 (กท.–ลบ.–กท.), ขบวนรถชานเมือง 303 (กท.–ลบ.), ขบวนรถชานเมือง 313/314 (กท.–ภช.–กท.), ขบวนรถชานเมือง 318 (ลบ.–กท.) 
 แบ่งเป็นขบวนรถในทางรถไฟสายตะวันออกเฉียงเหนือ 4 ขบวน ได้แก่ ขบวนรถเร็ว 145 (กท.–อบ.), ขบวนรถชานเมือง 339 (กท.–กค.), ขบวนรถชานเมือง 341/342 (กท.–กค.–กท.)
 ป้ายหยุดรถไฟบ้านดอนกลาง ตั้งอยู่ที่หมู่ 2 บ้านดอนกลาง เป็นป้ายหยุดรถไฟ ตั้งอยู่บริเวณหลักกิโลเมตรที่ 82.31 (จากสถานีรถไฟกรุงเทพ) ตัวย่อ คือ ลก. มีขบวนรถให้บริการทั้งหมด 8 ขบวน 
 แบ่งเป็นขบวนรถในทางรถไฟสายเหนือ 4 ขบวน ได้แก่ ขบวนรถชานเมือง 301/302 (กท.–ลบ.–กท.), ขบวนรถชานเมือง 303 (กท.–ลบ.), ขบวนรถชานเมือง 318 (ลบ.–กท.) 
 แบ่งเป็นขบวนรถในทางรถไฟสายตะวันออกเฉียงเหนือ 4 ขบวน ได้แก่ ขบวนรถเร็ว 234 (กท.–สร.), ขบวนรถชานเมือง 339 (กท.–กค.), ขบวนรถชานเมือง 341/342 (กท.–กค.–กท.)

อ้างอิง 

หนองปลิง
หนองปลิง
อำเภอนครหลวง